170 Ihesus

Hoc *nomen* *est super omne nomen* [Philip. 2:9] quia non *est aliud nomen sub celo datum hominibus,* in quo, *nos oportet saluos fieri,* Act. 4[:12].

Ideo Philip. 2[:10]: in *nomine Jesu omne genu flectatur celestium*, etc. Hoc testatur angelus loquens ad Joseph [Matt. 1:21] *vocabis*, inquit, *nomen eius Iesum* *ipse enim salvum faciet populum suum a peccatis eorum*, id est, tam actuali quam ab originali. [1] Joan. 1[:7]: *sanguis Jesu Christi … emundat nos ab omni peccato.* Vnde Chrysostomus *Super Mattheum*,[[1]](#endnote-1) si medicus qui nullam habet potestatem humane salutis per confectionem herbarum non erubescit nomen medici sibi imponere, quanto dignius iste vocatus est salvator per quem totus saluatus est mundus. Hoc nomen amplexus est Paulus quod ipsum in epistulis suis quingentis vicibus nominauit et ipsum nomen in sua /f. 50rb/ decollacione clara voce personuit.

Item ipsum nomen ita dilexit beatus Ignacius[[2]](#endnote-2) quod nullus tirannus ipsum a tali vociferatione reprimere potuit quin etiam hoc nomen in corde eius exaratum reperiebatur. Bernardus *Super Cantica,*[[3]](#endnote-3) Iesus mel in ore, melos in aure, iubilus in corde. Chrisostomus, *Homilia* 19,[[4]](#endnote-4) Qui audit quod mel est dulce nec gustat de eo, nomen mellis cognoscit sed graciam nature ignorat. Sic qui audit quod Jesus est filius Dei et iustus et non fuerit eo vsus tantum nomen cognoscit set graciam ignorat.

¶ De isto nomine legitur quod quidam Iudeus nouiter ad fidem conuersus multum infestaretur a demonibus. Fecit hoc nomen Jesus scribi in angulis lintheaminum et tunc non audebant accedere set a longe stantes sibilabant. Tunc scripsit hoc in extremitate virge quam extendens fugabat eos.

¶ Est ergo nomen peccancium reuocatorium, penitencium consolatorium, perseuerancium remuneratorium. De primo patet Act. 22[:8] in conuersione Pauli cui cum dixisset Christus, *Ego sum Jesus Nazarenus*, ad quem Paulus, *Domine, quid me vis facere*? [Act. 9:6]. Ex quibus patet quod hoc nomen Jesus est virtuosum, nam in eo prouocantur peccantes ad penitenciam, adultera habens bonum reconsiliatorem fidencius redit ad maritum, ut reus habens bonum aduocatum securius expectat iudicium. Hoc autem pertinet ad officium Jesu pro nobis allegare, Matt. 1[:21]: *Vocabis nomen Jesum*. Et [1] Joan. 2[:1]: *Si quis peccaverit, advocatum habemus apud Patrem, Jesum Christum*. Exemplum in Magdalena.

Item, in Jesum prouocantur penitentes ad cautelam, sicut sumptuositas emende facit cauere ad offensa, [1] Joan. 1[:7]: *Sanguis Jesu Filii ejus, emundat nos ab omni peccato*. Et 2 Pet. 2[:20]: *Si refugientes coinquinationes mundi in cognitione Christi Jesu, his* malis *rursus implicati superantur facta sunt* eorum *posteriora deteriora prioribus.*

Item tercio, in hoc nomine pugnantes ad constanciam, sicut beneficium acuit agonistam, Rom. 8[:37]: *In his omnibus superamus propter eum qui dilexit nos*.

¶ Quarto, sustinentes ad pacienciam, sic catulo verberato mitescit leo. Set multo magis econtro, Act. vultimo [5:41]: *ibant* apostoli *gaudentes a conspectu concilii, quoniam digni.* Et Heb. 12[:1]: *Per patientiam curramus ad propositum nobis certamen.*

¶ Item, Jesus lapis angullaris stabiliens populi firmitatem, Eph. 2[:19]: *Jam non estis hospites, et advene*, etc., usque *summo angulari.*

Item, est lux solaris, cor dirigens propter sui veritatem, Joan. 9[:1, 5]: *Preteriens* … *[quamdiu sum in] mundo lux sum mundi*.

Item, Jesus est portus salutaris, cor tranquillitas propter sui bonitatem, Joan. 6[:19-20]: *Cum remigassent* discipuli *quasi stadia 30, vident Jesum ambulantem supra mare*, etc., vsque *nolite timere.*

¶ Item, habet hoc Jesus duas sillebas, quinque litteras quarum tres sunt vocales, duo consonantes, et tres inflexiones diuersas. Habet ergo duas sillebas, id est, duas naturas, diuinam et humanam, in vna persona. Vnde dicitur, Joan. 1[:1, 14]: *Deus erat Verbum. Et Verbum caro factum est*. Per tres vocales designatur diuinitas que sit vna per se sonat in tres personis nam secundum [1] Joan. in canonica [5:7]: *Tres sunt, qui testimonium dant in cælo.* Per duas consonantes designatur humanitas in Christo que cum habeat duas sillebas, scilicet, carnem et animam non sonat per se set magis cum alia, id est, cum deitate cui est communicata in vnitate persone persona siquidem dicitur rationalis subjecta per se sonans, sed rationalis que est Christus per se sonat in quantum Deus, sed non in quantum homoque deitas assumens carnem retinuit ius personalitatis sed non econtra, quia humanitas assumpta non retinuit per se ius personalitatis, quia nec persona personam, nec natura personam et Jesum assumpsit.

¶ Item hoc nomen Jesus habet easdem vocales quas habet magnum nomen Dei tetragramaton [quod erat scriptum in lania aurea super frontem a pontificali sudario dependente] quod quidem nomen Judei dicunt esse ineffabile. Vnde non audent illud proferre sed pro eo scribunt et proferunt.

¶ Adonay quod constat ex quatuor litteris .j. e. v. e. vel pocius ex que vna vocale est geminata, scilicet, .e., reuera illud nomen est ineffabile non quantum ad sonum set quantum ad celum eo quod designet trinitatis misterium.

Item, tres vocales in vno nomine designant tres personas in vna substancia. Nam et Abraham tres vidit et vnum adorauit et duo seraphin clamabant ter: /f. 50va/ sanctus, sanctus, sanctus et tres sunt qui testimonium dant in [celo].

Item, dicitur Jesus alpha et omega, principium et finis quo ad naturam diuinam, finis quo ad naturam humanam. Vnde Joan. [8:25]: Ego *principium, qui et loquor vobis*. Et Apostolus ad Rom. [10:4]: *Christus* est *finis* … *ad justitiam omni credenti*. Et hoc nomen tres inflexiones: Jesus, Jesu, Jesum quia tribus modis se inclinauit. Primo per passibilitatem dignanter assumptam. Secundo per pacienciam euidenter exhibitam. Tercio per passionem libenter acceptam. Vnde dicitur oblatus est quia ipse voluit et semetipsum examinauit et factus est obediens vsque ad mortem. Et Joan. [8:6]: Inclinavit *se Jesus* et scripsit *in terra.* Et mater inclinauit *eum in* preseptum [Luc. 2:7]. *Propter* hec *exaltauit* eum *Deus* et dedit ei *nomen quod est super omne nomen,* [Philip. 2:9]. Redde hic singula singulis recte. Ergo ex tribus terminalibus litteris huius inflexionis Jesus, Jesu, Jesum resultat. Ergo verbum sum quod propterissime competit ei iuxta illud Exod. [3:6]: *Ego sum.*

Item, lego Jesum ductum ut temptaretur a Sathana, Matt. 4[:1]: *Ductus est in desertum … ut tentaretur*.

Item, lego Jesum adductum ut illuderetur a Caypha, Matt. 26[:57]: Adduxerunt eum *ad Caypham.* Lego eum eductum ut crucifigeretur in Caluaria, Joan. 19[:16-17] susceperunt Jesum et eduxerunt eum in Galgatha.

1. (Pseudo-)Chrysostom, *Opus Imperfectum in Matthaeum* 1.21 (PG 56:634): Si ergo medicus, qui nullam potestatem habet salutis humanae, propter solam confectionem herbarum non erubescit medici sibi nomen imponere: quanto dignius iste vocatus est Salvator, per quem totus salvatus est Mundo. [↑](#endnote-ref-1)
2. Cf. Jacobus de Voragine, *The golden Legend* trans. William Granger Ryan (Princeton, NJ: Princeton University Press, 1993), 1:142-143: We also read that in the midst of all sorts of tortures blessed Ignatius never ceased calling upon the name of Jesus Christ. When the executioners asked him why he repeated this name so often, he replied: I have this name written on my heart and therefore cannot stop invoking it!” After his death those who had heard him say this were driven by curiosity to find out if it was true, so they took the heart out of his body, split it down the middle, and found there the name *Jesus Christ* inscribed in gold lettrs. [↑](#endnote-ref-2)
3. Bernard, *In Cantica canticorum* 15.6 (PL 183:847): Jesus mel in ore, in aure melos, in corde jubilus. [↑](#endnote-ref-3)
4. (Pseudo-)Chrysostom, *Opus Imperfectum in Matthaeum* 18.13 (PG 56:735): Sicut enim qui audit quia mel dulce est nec gustat de illo, nomen quidem mellis cognoscit, graciam autem eius nature ignorat; sic et qui audit quia Christus Filius Dei est, iusticia autem eius non fuerit usus, tantummodo nomen Christi cognoscit, graciam autem nature eius ignorat. [↑](#endnote-ref-4)